আবুল হোসেন সবুজ, মাধবপুর থেকে ॥ মাধবপুর উপজেলার সৈয়দ সঈদ উদ্দিন বিশ্ববিদ্যালয় কলেজ কেন্দ্রে নকলের দায়ে ৩ পরীক্ষার্থীকে বহিষ্কার করা হয়েছে। ভারপ্রাপ্ত অধ্যক্ষ কেন্দ্র সচিবের বিরুদ্ধে দায়িত্ব অবহেলা ও নকল সরবরাহে সহযোগিতা করার অভিযোগ আনা হয়েছে। জানা গেছে, গতকাল বৃহষ্পতিবার সকালে এইচএসসি ইংরেজী ২য় পত্রের পরীক্ষা চলাকালে চলছিল। এ সময় কেন্দ্র পরিদর্শনে আসা নির্বাহী ম্যাজিষ্ট্রেট এ.কে.এম সাইফুল আলম নকলের দায়ে ৩ ছাত্রকে বহিষ্কার করেন। বহিষ্কৃতরা হল সাদ্দাম হোসেন, রফিকুল ইসলাম হান্নান ও নিজাম উদ্দিন। এ ব্যাপারে নির্বাহী ম্যাজিষ্ট্রেট উপজেলা নির্বাহী কর্মকর্তার বরাবরে কেন্দ্র সচিব ভারপ্রাপ্ত অধ্যক্ষের বিরুদ্ধে দায়িত্ব অবহেলা, বহিরাগতদের নকল সরবরাহের সহযোগিতা করার দায়ে প্রয়োজনীয় ব্যবস্থা গ্রহণের লিখিত অভিযোগ করেছেন। উল্লেখ্য, সৈয়দ সঈদ উদ্দিন কলেজে উচ্চ মাধ্যমিক পরীক্ষা শুরু হওয়ার পর ...